Í öndunarörðugleikum vegna fíkniefna
Tilkynnt var um 17 ára pilt í öndunarörðugleikum vegna fíkniefnaneyslu laust fyrir miðnætti í nótt. Pilturinn var fluttur með sjúkrabíl til aðhlynningar á slysadeild.
Tæplega klukkustund áður hafði lögreglan handtekið ungan mann í slæmu ástandi í sama fjölbýlishúsi í Breiðholti.
Þetta kemur fram í dagbók lögreglunnar á höfuðborgarsvæðinu.
Ölvaður maður var handtekinn í Austurstræti skömmu fyrir klukkan eitt í nótt grunaður um líkamsárás.  Lögreglumenn horfðu á þegar maðurinn sló dyravörð í andlitið.  Maðurinn var vistaður í fangageymslu lögreglu þar til hægt verður að ræða við hann.
Ungur maður í annarlegu ástandi var handtekinn í Breiðholti upp úr klukkan hálfellefu í gærkvöldi þar sem hann var fastur í lyftu og búinn að skemma lyftuna. Hann var vistaður í fangageymslu lögreglu.
Um hálfsjöleytið í gærkvöldi var tilkynnt um líkamsárás við Austurberg. Þar var maður laminn í höfuðið með áhaldi og fór gerandi af vettvangi.  Vitað er hver er gerandi  og er málið í rannsókn.
Um hálfáttaleytið í gærkvöldi var tilkynnt um unglinga að skemma bifreiðar í Fossvogi. Voru þeir sagðir hafa gengið og hoppað á bifreiðunum.
Kona í annarlegu ástandi var handtekin á hótelbar við Ármúla upp úr hálftíu í gærkvöldi þar sem hún var búin að vera að áreita gesti.  Konan var vistuð í fangageymslu lögreglu.
Um hálffjögurleytið í nótt var tilkynnt um umferðaróhapp við Huldubraut. Bifreið var ekið á grindverk og inn í garð. Fjórir menn á vettvangi voru handteknir, grunaðir um akstur undir áhrifum áfengis og/eða fíkniefna. Þeir voru vistaðir í fangageymslu lögreglunnar.
Tilkynnt var um 17 ára pilt í öndunarörðugleikum vegna fíkniefnaneyslu laust fyrir miðnætti í nótt.
Tæplega klukkustund áður hafði lögreglan handtekið ungan mann í slæmu ástandi í sama fjölbýlishúsi í Breiðholti.
Ölvaður maður var handtekinn í Austurstræti skömmu fyrir klukkan eitt í nótt grunaður um líkamsárás.
Ungur maður í annarlegu ástandi var handtekinn í Breiðholti upp úr klukkan hálfellefu í gærkvöldi þar sem hann var fastur í lyftu og búinn að skemma lyftuna.
Um hálfsjöleytið í gærkvöldi var tilkynnt um líkamsárás við Austurberg.
Um hálfáttaleytið í gærkvöldi var tilkynnt um unglinga að skemma bifreiðar í Fossvogi.
Um hálffjögurleytið í nótt var tilkynnt um umferðaróhapp við Huldubraut.
Fjórir menn á vettvangi voru handteknir, grunaðir um akstur undir áhrifum áfengis og/eða fíkniefna.